সিস্টেমের উপর রাগ করে জলধর সেদিন দাবাই খেলল না। বনমালী মাঝে মাঝে শেখরদের বাড়িতে দাবা খেলতে যায়। ওদের বাড়িতে সবাই বাঘা দাবাড়ে। বনমালী একটা বই ধার করে এনেছে শেখরের বাবার কাছ থেকে। আমাকে খুলে দেখাল। গ্রান্ডমাস্টারের লেখা বইতে শেখরের বাবা লাল কালিতে বড়ো বড়ো দাঁড়ি টেনে লিখে রেখেছেন “স্টুপিড”। বনমালী বলল —আমি শেখরের বাবার কায়দায় খেলতে গিয়ে প্রতিবার বিচ্ছিরিভাবে হেরে যাচ্ছি। তুই একবার ট্রাই করে দেখবি?